S1mple

Oleksandr Olehovytš ”s1mple” Kostyljev (; s. 2. lokakuuta 1997) on ukrainalainen Counter-Strike 2 -ammattilainen. Häntä pidetään laajalti yhtenä kaikkien aikojen parhaimmista pelaajista.

S1mple tunnetaan parhaiten urastaan Natus Vinceren riveissä, jossa hän pelasi aktiivisesti vuosina 2016–2023. Lokakuussa hänen uutisoitiin jäävän tauolle kilpapelaamisesta, jonka myötä hän ei päässyt osallistumaan ensimmäiseen Counter Strike 2 -turnaukseen. S1mple kertoi pitävänsä tarjoukset auki muille joukkueille. Lisäksi hän haluisi kokeilla roolinvaihdosta, sillä hänen mukaansa AWP-tarkkuuskivääri ei ole Global Offensiven veroinen CS2:ssa.

S1mpleä pidetään yhtenä kaikkien aikojen parhaimmista pelaajista ja jotkut pitävät häntä myös kiistatta parhaana. Hänet on valittu kolme kertaa maailman parhaimmaksi pelaajaksi ja hän on voittanut 20 MVP-titteliä, joka on kaikkien aikojen ennätys. 

S1mple kehittyi pelaajaksi jo nuorena pelaamalla naapurinsa kanssa erilaisia FPS-pelejä. Hän aloitti Global Offensiven pelaamisen aktiivisesti 2012 sen julkaisemisen yhteydessä ja pelasi sitä aktiivisesti ennen ammattilaisuraansa.

S1mple ei ole pitänyt uudesta Counter Strike 2:sta ja ilmoitti laajasti mielipiteensä siitä sosiaalisen median palvelu Twitterissä. Hänen reaktionsa sai ihmettelyjä, mutta myös muiden ammattilaispelaajien yhtymisiä s1mplen reaktioon. S1mple ihmetteli erityisesti uusien savukranaattien toimintaa, ja hänen ensireaktiotaan peliin seurasi suoratoistona kymmenia tuhansia katsojia.

Ura

2014 
S1mple aloitti uransa LAN DODGERS -joukkueen parissa, mutta siirtyi pian Courage Gamingiin. Syyskuun 2014 aikana s1mple sijoitettiin Hellraisers -organisaation jäseneksi. Siellä hän pääsi pelaamaan ANGE1, Dosian, Kucherin ja Merkeloffin kanssa, jota s1mple pitää idolinansa.

2015 
Tammikuussa 2015 s1mple poistettiin Hellraiserista, sillä hän oli raivostuttanut monilla kommenteillaan saksalaisia ja saanut ESL-verkkokiellon huijaamisesta. S1mplen itsensä mukaan huijaus oli tapahtunut Counter-Strike 1.6 -pelissä. Valhe paljastui, kun ESL näytti tallenteet s1mplen peleistä CS:GO:ssa, jossa huijaukset näkyivät. Verkkokieltoa jatkettiin lopulta myös 2016 vuoteen. Pian s1mple allekirjoitti sopimuksen yhdysvaltalaisen organisaation Flipsid3 Tacticsin kanssa. Hänen aikansa joukkuessa jäi kuitenkin hyvin lyhyeksi joukkueen ESWC 2015 semifinaalin vuoksi. FlipSid3 Tactics erotti s1mplen lopulta, koska hän oli kritisoinut julkisesti muita joukkueen pelaajia ja s1mple tunnettiinkin vuoden 2015 aikoihin hyvin toksisena ja töykeänä pelaajana.

2016 
S1mple opiskeli hetkellisesti kiinaa yliopistossa, jonka jälkeen hän muutti Los Angelesiin, Yhdysvaltoihin. Siellä hän liittyi Team Liquidiin 18-vuotiaana. Siirto oli erittäin merkittävä toiseen maahan muuttavalle s1mplelle. S1mplen ESL-kielto vanhentui 1. helmikuuta ja hän oli oikeutettu pelaamaan Liquidin riveissä sen aikaisella ESL ESEA Pro League -kaudella. Team Liquid yllätti ensimmäisessä majorissa ja saavutti MLG Major Championship: Columbuksen semifinaalin ennen kuin putosi lopulliselle mestarille Luminosity Gamingille. S1mple poistui hetkeksi Liquidin listoilta huhtikuussa organisaation sisäisiin ongelmiin ja tähtipelaajan vakavaan koti-ikävään vedoten. S1mple jatkoi kuitenkin Team Liquidin parissa seuraavissa vuoden 2016 majoreissa ja korvasi sopimuksestaan vapautetun Eric "adreN" Hoagin. Vuoden 2016 ESL One Cologne -semifinaalissa Valve Corporation lisäsi Cacheen graffitin, joka muistutti s1mplen AWP:n peluusta fnaticia vastaan. S1mple otti itse tapahtumasta myös tatuoinnin käteensä. Lopulta Team Liquidistä tuli ensimmäinen Pohjois-Amerikan joukkue, joka pääsi suureen finaaliin, mutta jälleen brasilialainen Luminosity Gaming pysäytti heidät finaalissa. Lopulta s1mple poistui Team Liquidista ja siirtyi Natus Vincereen korvaten Danylo Ighorovytš ”Zeus” Teslenkon. NaVin piireissä s1mple voitti ESL One: New York 2016 -kilpailun ja hänelle myönnettiin 4. sija HLTV:n 20 parhaan joukkoon.

2017 
Vuoden 2017 ensimmäisessä majorissa, ELEAGUE Major 2017:ssä, NaVi häivisi Astralikselle puolivärierässä. Krakovan PGL 2017 majoreiden aikoihin NaVi penkitti Ladislav "GuardiaN" Kovacs ja Denis "seized" Kostin -pelaajat. GuardiaNin ollessa NaVin tarkkuuskivääripelaaja, s1mple otti hänen paikkansa penkittämisen jälkeen. Samoihin aikoihin NaVi otti riveihinsä Denis "electronic" Sharipovin ja NaVi jatkoi tasaista suorittamistaan. S1mplellä ei ollut paljoa onnistumisia vuonna 2017, mutta silti hän ei luovuttanut seuraavaan vuoteen. S1mplen rating HLTV:n top 20 players listalla oli kahdeksas, joka oli neljä vähemmän mitä edellisenä vuonna.

2018 
Navi aloitti vuoden 2018 semifinaalissa ELEAGUE Major: Boston 2018 -tapahtumassa. Vuoden 2018 alussa brasilialainen organisaatio MIBR yritti allekirjoittaa s1mplen ja flamien -sopimukset. Kauppa oli lähellä toteutua, mutta MIBR perui tilauksen NaVin liian suuren pyynnin takia. Navi voitti vuoden ensimmäisen tapahtumansa StarSeries 5:n, kun se oli saavuttaut kaksi 2.sijaa Starladder 4:ssä ja Dreamhack Masters Marseillessa. Tämän jälkeen Navi voitti CAC 2018:n ja ESL One Köln 2018:n. S1mple voitti MVP:t StarSeriesissä ja Dreamhack Marseillessa, vaikka hänen tiiminsä ei voittanut tapahtumia. Hänen ratinginsa oli 1.52 Marseillen tapahtuman jälkeen. Kölnin semifinaalissa, he peittosivat sen aikaisen parhaan joukkueen Astraliksen. NaVi hävisi Astralikselle vuoden toisessa suuressa FACEIT Major: London 2018 -tapahtumassa. NaVin voittaessa vuoden viimeisen tapahtumansa, BLAST Pro Series: Copenhangen 2018:n, s1mple nappasi jälleen itselleen MVP-palkinnon. S1mplen hyvän itsekunnioituksen ansiosta, hän omaksui itselleen ensimmäisen sijan HLTV top 20 players of 2018- listalla. HLTV:n tilastojen mukaan s1mple saavutti vuonna 2018 korkeimman henkilökohtaisen arvosanan kaikista aiemmista 20 parhaan pelajaan joukosta. Jälkeenpäin ajateltuna monet fanit ja asiantuntijat pitivät 2018 s1mplejä kaikkien aikojen parhaana pelaajana. "Hän kantoi joukkuettaan usein yksin ja taisteli lujasti kunniasta", kertoo Estnn.com.

2019 

Vuoden ensimmäisessä majorissa eli IEM Katowicessa, NaVi sijoittui kolmanneksi. Joukkueen tappiosta huolimatta s1mple pelasi laadukkaasti ja hän kantoi joukkuetta kaikissa kolmessa kartassa. S1mple ylläpiti kunniaansa vuodesta 2018 ja sai MPV:n StarSeriesin kaudella 7. S1mplellä oli tällä kaudella 534 tappoa, mikä oli 30 enemmän kuin hänen lähin kilpailijansa. Tämän jälkeen NaVi joutui luopumaan rahaongelmien takia s1mplen pitkäaikaisesta joukkuekaverista Loann "Edward" Sukharievin Kirill "Boombl4" Mikhailovilla, joka oli syyskuussa 2019 joukkueen IGL.

2020 
NaVin suoritus vuonna 2020 oli tasaista, sisältäen kolme turnausvoittoa. S1mple oli merkittävässä asemassa jokaisessa ottelussa ja HLTV:n tilastojen mukaan s1mple oli vuoden toiseksi paras pelaaja. Hänen korkein ratinginsa vuonna 2020 oli 1.30.

2021 
NaVi meni suurena ennakkosuosikkina PGL Majoriin sijoituttuaan ensimmäseksi alueellisessa rankingturnauksessaan kääntämällä Gambitin finaalissa, jota pidettiin tällöin erittäin korkeatasoisena joukkueena. Erittäin kovassa vireessä Tukholman Majorin Legends-vaiheessa NaVi eteni pudotuspeleihin kukistaen samalla kotisuosikin NiP.n. Na'Vi ja s1mple olivat tapahtuman ennakkosuosikkeja. S1mplen rating oli koko turnauksen korkein (1,47). NaVi oli koko Tukholman Majorin ajan ylivoimainen ja voitti jokaisen turnauksen aikana pelatun kartan. S1mplen yleisrating ja HLTV:n 2,26 yleisarvosana toisessa kartassa semifinaalissa Gambitia vastaan toivat hänelle ensimmäisen majoreilta saadun MVP:n. Vuoden lopussa s1mple valittiin The Game Awards -tapahtumassa parhaaksi e-urheilupelaaksi.

2022 
Na'Vin ensimmäiset kuukaudet 2022 kuluivat heikosti. Muun muuassa BLAST Premier Spring Groupsit sujui hyvin heikosti Na'Vilta, vaikka se olikin ottelun ylivoimainen ennakkosuosikki MIBR:n jäädessä maailmanlistan sijalle 55. Vaikeuksien jälkeen Na'Vi tuli toiselle sijalle Antwerpin Majoreista. Se ansaitsi tappiorahaa 140 000 euroa. Huhtikuussa brittiläispelaaja Owen ”smooya” Butterfield paljasti monien ammattipelaajien palkkoja, muun muuassa s1mplen. Hänen mukaansa s1mple tienaa yli 50 000 dollaria kuukaudessa ollen maailman kärkipaikoilla bosnialaisen NiKon kanssa. Vuoden 2022 merkittävimmän voittonsa Na'Vi sai kesäkuussa BLAST Premier: Spring Finals 2022 -turnausta. S1mple ansaitsi turnauksen MVP-tittelin. Tällöin s1mple nousi myös 20 MVP-tittelillään tilastojen kärkeen. Heinäkuussa Na'Vi ansaitsi toisen hopeansa FaZe Clania vastaan finaalissa erittäin merkittävässä Intel Extreme Masters XVII - Cologne -turnauksessa. S1mple oli ottelun kolmenneksi paras pelaaja ZywOon ja blameF:n jälkeen 1,25 ratingilla. Ottelussa nähtiin myös käänne, jossa s1mple heitti palkintopokaalin yleisöön. S1mple jäi pois BLAST Premier: Fall -turnauksen alkulohkosta vedoten henkilökohtaisiin syihin. S1mplellä ei ollut tällöin pysyvää asuntoa Ukrainan sodan takia, jonka myötä hän joutui reissaaamaan monissa eri valtioissa. S1mple solmi Na'Vin kanssa lokakuussa uuden kolmivuotisen jatkosopimuksen. Na'Vi floppasi vuoden 2022 toiseen major-turnaukseen, joka järjestettiin Rio de Janeirossa Brasiliassa. Rion Majoreiden jälkeen Na'Via turnauksessa avustanut Viktor ”sdy” Orudžev erosi joukkueesta. Marraskuussa s1mple nimitettiin vuosikymmenen CS:GO-pelaajaksi. Joulukuussa s1mple sai osakseen ihmettelyä verratten hänen toksistuuteensa. Tällöin spekuloitiin vanhan toksisemman s1mplen palaamisesta.

2023 
Ammattilais Counter-Strike -analyytikko Alex ”Mauisnake” Ellenberg ilmoitti kantansa, jonka mukaan s1mple ei sijoittuisi maailman kolmen parhaan pelaajan joukkoon vuonna 2023. Na'Vi sijoittui viimeisessä Counter-Strike: Global Offensiven major-turnauksessa varsin heikosti sijalle 9. Heinäkuussa Na'Vin joukkueessa nähtiin suuria muutoksia, kun joukkueesta poistuivat electroNic, npl ja Perfecto. Tilalle joukkueeseen saatiin muun muuassa suomalainen Aleksi ”Aleksib” Virolainen. Heinäkuussa s1mple ilmoitti pitävänsä suomalaisen Supercell -yhtiön julkaiseman videopeli Clash Royalen pelaamisesta ja oli iloinen saavuttaessaan pelissä sen korkeimman liigan. Samoihin aikoihin s1mple kertoi olevansa pettynyt vuoden 2023 pelauksiinsa. Hän uskoi tasonsa kasvavan kunhan Na'Vin joukkue saadaan järjestykseen. Syyskuussa s1mplen käytös sai jälleen osakseen ihmettelyä, ja joukkueen uusi kapteeni Aleksib selitteli medioille mahdollisista syistä. Lokakuun alussa Na'Vi tuli toiseksi ESL Pro League Season 18 -turnauksesta, jossa se hävisi finaalissa MOUZ:lle. S1mple ei osallistunut lokakuussa ensimmäiseen Counter-Strike 2 -turnaukseen, joka vaikutti merkittävästi Na'Vin sijoitukseen. Na'Vi hävisi Fazelle ja sijoittui sijalle 11.

Muu elämä 
Kostyljevillä on vanhempi veli, joka on töissä sushiravintolassa. Kostyljevin vanhemmat ovat kannustavia hänen eSports urallaan ja heidät on nähty katsomassa majoreita katsomossa. Kostyljevin äiti on Anželika Kostyljeva ja isä Oleh Kostyljev. Hänen sukunimensä on venäläistä alkuperää.

Kostyljevin ensimmäinen kosketus videopelimaailmaan oli, kun hän tutustui neljävuotiaana Counter-Strikeen veljensä kautta. Kostyljev kasvoi pelaamalla FPS-pelejä, myös Counter-Strike 1.6 -peliä, jota hän pelasi naapureidensa kanssa teinivuosiensa aikana. Kaksikko osallistui useisiin LAN-turnauksiin yhdessä.

Counter-Strike: Global Offensiven julkaisu vuonna 2012 rohkaisi Kostyljeviä ammattimaiseksi ja hän pelasikin peliä aktiivisesti ennen ammattiuraansa.

Kostyljev uudisti hammaskalustonsa syyskuussa 2022, mitä hän oli odottanut 24 vuotta. Hampaat maksoivat 2 500 euroa kappaleelta.

Palkinnot ja saavutukset

Merkittävimmät joukkuesaavutukset

HLTV TOP 20 Players - sijoitukset

MVP 

 ESL One New York 2016
 DreamHack Winter 2017
 StarSeries Season 4, 2018
 StarSeries Season 5, 2018
 ESL One Cologne 2018
 Dreamhack Masters Marseille 2018
 CS:GO Asia Championships 2018
 BLAST Pro Series Copenhagen 2018
 StarSeries Season 7, 2019
 IEM Katowice 2020
 ESL Pro League Season 12: Europe 2020
 BLAST Premier: Global Final 2020
 Dreamhack Masters Spring 2021
 Starladder CIS RMR 2021
 IEM Cologne 2021
 ESL Pro League Season 14 2021
 PGL Major Stockholm 2021
 BLAST Premier: World Final 2021
 BLAST Premier: Spring Finals 2022
 IEM Cologne 2022

EVP 

 FACEIT Major: London 2018
 MLG Major Championship: Columbus, 2016
 ESL One Cologne 2016
 IEM Katowice 2019

Muut palkinnot 

 Esports Awards, PC Player of the Year, 2018
 Esports Awards, PC Player of the Year, 2021
 The Game Awards, Best Esports Athlete of 2021
 Red Bull, eSports Player of the Year 2016
 Stockholm International Esports Awards, Player of the Year 2018
 betway, Best Player of 2018
 FACEIT, Best Player of FPL 2017

S1mple ja Ukrainan sota 
Venäjän hyökkäys Ukrainaan vaikutti merkittävästi s1mplen mukaan heidän joukkueensa suoritukseen vuoden 2022 helmikuun BLAST Premier World finaalissa. Tähtipelaaja kertoi lehdistöhaastattelussa "Uskon edelleen, että sodan takia joukkueemme vain kaatui. Se johtui vain sodasta". Hyökkäyksen tapahtuessa hänen perheensä ja ystävät olivat Kiovassa, johon Venäjä hyökkäsi ensimmäisenä.

S1mple uskoi, että NAVI:lla olisi tarvittavat työkalut palata raiteilleen vuoteen 2023 mennessä.

Kun hyökkäys tapahtui, NAVI oli valmistautumassa IEM Katowicen pudotuspeleihin. Tilaisuudessa s1mple piti tunteellisen puheen siitä, miltä tiimistä tuolloin tuntui ja kuinka ihmisten tulisi "pysyä ihmisinä ensin".

S1mple lahjoitti Ukrainan armeijalle $33,000 USA:n dollaria.

Lähteet

Aiheesta muualla 

 Instagram 
 Twitch

Vuonna 1997 syntyneet
Elävät henkilöt
Ukrainalaiset elektronisen urheilun ammattilaiset